Paneeli järjestettiin Helsingin uudessa keskustakirjastossa. Oli maaliskuu 2019, vain kuukausi eduskuntavaaleihin. Suomen ensimmäiset ilmastovaalit.

Perussuomalaisten Ossi Tiihonen oli istutettu vihreiden Satu Hassin ja vasemmistoliiton Silvia Modigin viereen. Päättäjien luontotentti – aiheina metsät, suot, luonnon monimuotoisuus ja ilmastonmuutos.

Tiihonen, iso mies, istui leveästi.

Ensimmäinen puheenvuoro: ”Tota, edustan tässä varmaan aika toisenlaista näkökulmaa…”

Toinen: ”Huomaan taas, että näkökantani eroaa merkittävästi muista… myös perussuomalaisista…”

Oletteko valmiita siirtämään haitallisia yritystukia luonnonsuojeluun?

Muut: kyllä. Tiihonen: kyllä ja ei.

Tuetteko korvausjärjestelmää, joka tukisi metsien kiertojärjestelmää ja kasvattaisi hiilivarastoja?